**Тэма Прамое і пераноснае значэнне слова**

Прамое значэнне слова – асноўнае значэнне. Пераноснае значэнне – значэнне, якое ўзнікае на аснове пэўнага падабенства, пераносу.

1. Знайдзі трэцяе лішняе “Трэцяе лішн”.

Дзюбы кранаў, легкая дарога, аддаць кнігу.
Заваяваць дзяўчыну, заваяваць аўтарытэт, заваяваць краіну.
Малаціць [у дзверы](http://urok.shkola.of.by/katehetichni-kaledj-adchinyae-dzveri-vash-pershi-krok-da-erape.html), малаціць пшаніцу, малаціць посуд.
Жывая істота, жывая мова рамана, жывая дарога.

2. Прачытайце верш Я. Коласа. Выпішыце словы з пераносным значэннем.

Слова – радасць, слова – чары,

Вобраз вечна юных вёсень,

Есць ты ўсюды: у сонца, у хмары,

Ты глядзіш праз неба просінь.

Лашчыш слых мой, слова-ззянне,

Атуляеш сэрца ласкай,

Ноч і вечар, дзень, світанне

Абняло ты, слова-краска.

3. Прачытайце сказы.Выпішыце з іх словазлучэнні са словам «мора», скажыце, у прамым ці ў пераносным значэнні ўжыты гэтыя словазлучэнні.
1) — Мора — гэта калі вельмі многа вады. Яно сіняе-сіняе, вялікае-вялікае! — сказала Юля. 2) — А мы 3 мамай, калі былі ў бабулі ў вёсцы, бачылі там цэлае мора пшаніцы. I зусім яно не сіняе, а залатое, — запярэчыла Надзя.
3) — Пачакайце, — уступіла ў размову Аня. —  Наша настаўніца кажа: «Дзеці, у нашым класе так прыгожа — вось колькі кветак! Цэлае мора!»
4) — I ў мяне мама так кажа, калі людзей многа. «Народу — цэлае мора», — пацвердзіла Вера.